Diari Oficial de la Generalitat Valenciana


Sumari del DOGV 5911, del 11-12-2008 (2008/14403)

RESOLUCIÓ de 9 de desembre de 2008, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació de l'addenda al conveni de col·laboració entre el Ministeri de l'Interior (Direcció General de la Policia i de la Guàrdia Civil) i la Generalitat (Conselleria de Justicia i Administracions Públiques), en matèria de seguretat d'edificis judicials autonòmics, corresponent al 2008.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5911

Data del DOGV
:   11-12-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/14702


Data del document
:   09-12-2008

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Justícia i Administracions Públiques
    * administració central
    * cooperació administrativa
    * seguretat i vigilància

RESOLUCIÓ de 9 de desembre de 2008, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació de l'addenda al conveni de col·laboració entre el Ministeri de l'Interior (Direcció General de la Policia i de la Guàrdia Civil) i la Generalitat (Conselleria de Justicia i Administracions Públiques), en matèria de seguretat d'edificis judicials autonòmics, corresponent al 2008. [2008/14055]  
El Ministeri de l'Interior (Direcció General de la Policia i de la Guàrdia Civil) i la Generalitat (Conselleria de Justícia i Administracions Públiques) han subscrit, després de la tramitació prèvia reglamentària, el 30 d'octubre de 2008, l'addenda al conveni en matèria de seguretat d'edificis judicials autonòmics, corresponent al 2008.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentada addenda, que ha quedat inscrita en el Registre de Convenis de la Generalitat amb el número 1469/2008, i que figura com a annex d'esta resolució.  
València, 9 de desembre de 2008.- El director general de Relacions amb les Corts i Secretariat del Consell: Ángel Mompó Romero.  
Addenda al conveni de col·laboració subscrit entre el Ministeri de l'Interior (Direcció General de la Policia i de la Guàrdia Civil) i la Generalitat (Conselleria de Justícia i Administracions Públiques), en matèria de seguretat d'edificis judicials autonòmics, corresponent al 2008  
Madrid, 30 d'octubre de 2008  
Reunits:  
D'una banda, Alfredo Pérez Rubalcaba, com a ministre de l'Interior, que actua en representació d'este Ministeri, d'acord amb el que preveu l'article 13.3 de la Llei 6/1997, de 14 d'abril, d'Organització i Funcionament de l'Administració General de l'Estat, i en la disposició addicional tretzena de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
D'una altra, Francisco Camps Ortiz, president de la Generalitat, que actua en representació de la Generalitat, de conformitat amb el que disposa l'article 28.1 de l'Estatut d'Autonomia de la Comunitat Valenciana i l'article 10.c) de la Llei 5/1983, de 30 de desembre, del Consell, en la redacció que en fa la Llei 12/2007, de 20 de març, de la Generalitat, i autoritzat per Acord del Consell de data 1 d'agost de 2008.  
Intervenen els citats en la representació i amb les facultats que els seus respectius càrrecs els conferix, i es reconeixen recíprocament capacitat i legitimació per a atorgar i signar la present addenda, suficient en dret per a formalitzar esta, i per tant,  
Exposen:  
Que en data d'1 de maig de 2005, es va signar un conveni de col·laboració entre el Ministeri de l'Interior (Direcció General de la Guàrdia Civil) i la Generalitat, en matèria de seguretat dels edificis judicials de la Comunitat Valenciana.  
Que l'apartat d), de l'estipulació tercera de l'esmentat conveni, disposa el següent:  
«Per a les pròrrogues anuals del present conveni s'acordarà en el si de la Comissió Mixta els edificis on s'establiran destacaments i el nombre d'efectius de la Guàrdia Civil, necessaris per a cobrir la vigilància, els incentius del personal, les necessitats d'aquest i les relatives al servei, així com els recursos econòmics i materials que aportarà la Conselleria de Justícia i Administracions Públiques de la Generalitat, per afrontar les despeses derivades de l'aplicació del conveni.  
Les decisions que acorde la Comissió es traslladaran en una addenda al present conveni, que serà subscrita per les mateixes autoritats que aquest.»  
A l'efecte del que establix l'article 87, del Tractat Constitutiu de la Comunitat Europea, l'ajuda establida pel present conveni no falseja ni amenaça falsejar la competència en el Mercat Comú, ni afavorix l'entitat pel fet que no exercix cap activitat econòmica, ni correspon a intercanvis comercials entre els estats membres; per la qual cosa no reunix tots els requisits de l'esmentat article 87.1, del Tractat de CE, i no necessita notificar-ho a la Comissió Europea.  
Per tant, i com que és voluntat de les parts signant continuar amb esta línia de col·laboració,   
Acorden:  
Formalitzar la present addenda al conveni de col·laboració entre el Ministeri de l'Interior (Direcció General de la Policia i de la Guàrdia Civil) i la Generalitat (Conselleria de Justícia i Administracions Públiques), en matèria de seguretat dels edificis judicials autonòmics, i traslladar els acords adoptats per la Comissió Mixta de Seguiment del Conveni:  
Primer. Objecte  
Constituïx l'objecte de la present addenda la pròrroga del conveni de col·laboració subscrit l'1 de maig de 2005.  
Segon. Obligacions de les parts  
Continuen sent obligacions de les parts les que figuren en l'esmentat conveni.  
Tercer. Seus i efectius per a l'any 2008  
Segons l'estipulació tercera, apartat c), del conveni de l'1 de maig de 2005, s'estima que la quantia pressupostària, assignada per a l'exercici de 2008, permetrà aconseguir la dotació de 210 efectius, condicionada al seu estudi pel Comité Tècnic, i a l'existència de l'esmentada disponibilitat pressupostària.  
Es modifica l'annex del conveni en els termes establits en l'annex de la present addenda.  
Quart. Condicions econòmiques  
El complement de productivitat fixa un import màxim per a:  
- Caporals i guàrdies en 530 euros/mes  
- Suboficials en 596 euros/mes  
- Oficials en 749 euros/mes  
- Cap d'Unitat en 1.113 euros/mes  
Increment que s'afegirà a aquell que marque el Govern per als funcionaris per a l'any 2008.  
El complement de nocturnitat es fixa en 40 euros, per servei realitzat.  
El complement de festivitat es fixa en 30 euros, per servei realitzat.  
El crèdit inicialment previst per a l'exercici 2008 ascendix a la quantitat de 2.000.000 euros, que s'abonaran a càrrec del programa pressupostari 141.10 Administració de Justícia, de l'aplicació pressupostària 20.19.68.610.07.7, línia de subvenció T4223000, del Pressupost de la Generalitat per a l'exercici 2008.  
Sense perjudici que de l'execució del conveni calga una quantitat superior, i dins de la disponibilitat pressupostària, s'adoptarien les mesures necessàries; de les quals es donarà oportuna comunicació al Ministeri de l'Interior.  
D'esta quantitat, es destina un import màxim de 50.000 euros per al pagament dels servicis nocturns, festius i dietes, que s'abonaran, segons la normativa vigent, per al pagament d'estos conceptes de la Guàrdia Civil.  
La vigència de la present addenda queda condicionada a l'existència de crèdit adequat i suficient en els pressupostos de la Generalitat, per a l'any 2008.  
Cinqué. Vigència  
La present addenda entrarà en vigor l'1 de gener de 2008, tindrà la duració d'un any i finalitzarà el 31 de desembre de 2008.  
Sisé. Modificació del conveni  
Es modifica el punt 2 de l'annex I, apartat 1, del conveni, en el sentit següent: «que només es cobrarà la productivitat en el cas de prestació real i efectiva del servei o permisos i vacances autoritzades».  
Com a conseqüència del nou Reglament Orgànic i Funcional de la Conselleria de Justícia i Administracions Públiques, aprovat pel Decret 122/2007, de 27 de juliol del Consell, es modifica la denominació dels llocs de treball de la Direcció de Justícia i Menor, per tal d'adaptar-los a la nova denominació d'estos, que queda com seguix:  
«Comité Tècnic», representant de la Generalitat:  
- Cap d'Àrea de Relacions amb l'Administració de Justícia, de la Direcció General de Justícia i Menor.  
- Cap de Servei de Planificació de l'Oficina Judicial, de la Direcció General de Justícia i Menor.  
«Comissió Mixta», per la Generalitat:  
- Copresident: secretària autonòmica de Justícia.  
- Vocals: director general de Justícia i Menor i cap d'Àrea de Relacions amb l'Administració de Justícia, de la Direcció General de Justícia i Menor.  
Les controvèrsies que s'originen en l'aplicació i execució d'este, si no són resoltes per la Comissió Mixta de Seguiment, prevista en la clàusula quarta del conveni, seran sotmeses a l'orde jurisdiccional contenciós administratiu.  
I, en prova de conformitat, signen el present document, en dos exemplars, al lloc i en la data indicats.  
El ministre de l'Interior: Alfredo Pérez Rubalcaba.  
El president de la Generalitat: Francisco Camps Ortiz.  
  
  
  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
  
  
  
